দেওয়াল লিখনে হাত,নাবালককে মারধরের অভিযোগ তৃণমূলের বিরুদ্ধে

ভাঙড়: সায়নী ঘোষের (Saayoni Ghosh) নামে দেওয়াল লিখন, তাতে হাত লাগাতেই বেধড়ক মার ৭ বছরের নাবালককে (TMC Worker Beaten MinorBoy)। ঘটনাটি উত্তর কাশিপুর থানার নিমকুড়িয়ার। ঘটনায় অভিযুক্তকে আটক করেছে পুলিশ। যাদবপুরের তৃণমূল প্রার্থীর (Trinamool Candidate of Jadavpur) দেওয়াল মুছে দেওয়ার অভিযোগে এক নাবালককে মারধর করার অভিযোগ তৃণমূলের বিরুদ্ধে। যদিও গোটা বিষয়টি অস্বীকার করেছে তৃণমূল।

আরও পড়ুন: বাজারের ব্যাগ হাতে নির্বাচনী প্রচারে হিরণ

পুলিশ ও স্থানীয় সূত্রে খবর, বুধবার দুপুরে নিমকুড়িয়া এলাকায় যাদবপুর লোকসভা কেন্দ্রের তৃণমূল প্রার্থী সায়নী ঘোষের দেওয়াল লিখন মুছে দেওয়ার চেষ্টা করে এক সাত বছরের নাবালক। ঘটনার পর এলাকার এক তৃণমূল সমর্থক তাঁকে মারধর করে বলে অভিযোগ। পরিবারের লোকজন আইএসএফ করে সে কারণে নাবালককে মারধর করা হয়েছে বলে অভিযোগ করে নাবালকের পরিবারের। যদিও তৃণমূল সমর্থকদের দাবি, কেনও দেওয়াল মুছে দিচ্ছিস জিজ্ঞাসা করে বকাবকি করেছে। মারধরের ঘটনা ঘটেনি। এমনকি অভিযুক্ত মানসিক ভাবে সুস্থ নয় বলে জানান তারা। হেনস্থার ঘটনায় একজন তৃণমূল কর্মীকে আটক করেছে পুলিশ। এপ্রসঙ্গে তৃণমূলের দাবি, বাচ্চাকে কনেও অযথা মারধর করতে যাব। এনিয়ে আইএসএপ রাজনীতি করছে।